Komission asetus (ETY) N:o 1220/84, annettu 30 päivänä huhtikuuta 1984, tavaroiden luokittelusta yhteisen tullitariffin alanimikkeisiin 70.14 A I ja 70.19 A I a



Virallinen lehti nro L 117 , 03/05/1984 s. 0020 - 0022

Suomenk. erityispainos Alue 2 Nide 4 s. 0036

Espanjank. erityispainos: Luku 02 Nide 10 s. 0225

Ruotsink. erityispainos Alue 2 Nide 4 s. 0036

Portugalink. erityispainos: Luku 02 Nide 10 s. 0225



KOMISSION ASETUS (ETY) N:o 1220/84, annettu 30 päivänä huhtikuuta 1984, tavaroiden luokittelusta yhteisen tullitariffin alanimikkeisiin 70.14 A I ja 70.19 A I a EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon yhteisen tullitariffin nimikkeistön yhdenmukaiseksi soveltamiseksi toteutettavista toimenpiteistä 16 päivänä tammikuuta 1969 annetun neuvoston asetuksen (ETY) N:o 97/69(1), sellaisena kuin se on viimeksi muutettuna Kreikan liittymisasiakirjalla, ja erityisesti sen 3 artiklan, sekä katsoo, että yhteisen tullitariffin nimikkeistön yhdenmukaisen soveltamisen varmistamiseksi on syytä antaa seuraavien tavaroiden luokittelua tariffiin koskevia säännöksiä: 1. ruusuke väritöntä lasia ("strassia"), kahdeksankulmion muotoinen (läpimitta noin 14 millimetriä), mekaanisesti hiottu ja kiillotettu, jossa on useita särmiä kummallakin puolella ja läpimenevät reiät symmetrisesti kahdessa kohdassa lähellä reunaa. Tämä ruusuke asennetaan tavallisesti sähkövalaistuslaitteisiin; 2. riipuke väritöntä lasia ("strassia"), soikion muotoinen (esimerkiksi noin 50 × 29 millimetriä), mekaanisesti hiottu ja kiillotettu, jossa on useita särmiä kummallakin puolella ja läpimenevä reikä lähellä yläreunaa. Tämä riipuke asennetaan tavallisesti sähkövalaistuslaitteisiin; 3. kuula väritöntä lasia ("strassia") (läpimitta noin 30 millimetriä), mekaanisesti hiottu ja kiillotettu, jossa on useita särmiä ja pieni metallinen kiinnityskoukku. Tämä kuula asennetaan tavallisesti sähkövalaistuslaitteisiin; 4. helmi väritöntä lasia ("strassia") (läpimitta noin 10 millimetriä), mekaanisesti hiottu ja kiillotettu, jossa on useita särmiä ja keskiakselin suuntaisesti läpi menevä reikä. Tätä helmeä käytetään tavallisesti koru- ja koriste-esineiden valmistuksessa, neuvoston asetuksen (ETY) N:o 950/68(2), sellaisena kuin se on viimeksi muutettuna asetuksella (ETY) N:o 1018/84(3), liitteenä olevan yhteisen tullitariffin nimikkeeseen 70.14 kuuluvat lasiesineet valaistusta ja merkinantoa varten sekä optiset lasiesineet ja nimikkeeseen 70.19 muun muassa lasihelmet ja niiden kaltaiset lasitavarat; edellä mainittuja tavaroita luokiteltaessa voidaan ottaa huomioon mainitut nimikkeet, luonteensa (väritön lasi) ja ulkonäkönsä (tietty muoto, rei'itys koukkujen kiinnitystä varten) perusteella 1, 2 ja 3 kohdassa tarkoitetut tavarat on tarkoitettu pääasiassa sähkövalaistuslaitteiden valmistuksessa käytettäviksi, kun sen sijaan niiden mahdollinen käyttö korujäljitelmien valmistuksessa on ainoastaan toissijaista; 4 kohdassa tarkoitettu tavara on yhteisen tullitariffin nimikkeistön nimikkeen 70.19 selityksessä esitetyn helmen kaltainen, näin ollen 1, 2 ja 3 kohdassa tarkoitettuja tavaroita ei luokitella nimikkeeseen 70.19, vaan ne on luokiteltava nimikkeeseen 70.14 (yhteisen tullitariffin alanimike 70.14 A I), ja vastaavasti 4 kohdassa tarkoitettua tavaraa ei voida luokitella nimikkeeseen 70.14, vaan se on luokiteltava nimikkeeseen 70.19 (yhteisen tullitariffin alanimike 70.19 A I a), ja tässä asetuksessa säädetyt toimenpiteet ovat yhteisen tullitariffin nimikkeistöä käsittelevän komitean lausunnon mukaiset, ON ANTANUT TÄMÄN ASETUKSEN: 1 artikla Jäljempänä luetellut tavarat luokitellaan niiden kunkin kohdalle merkittyyn yhteisen tullitariffin alanimikkeeseen: >TAULUKON PAIKKA> 2 artikla Tämä asetus tulee voimaan kahdentenakymmenentenäensimmäisenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 30 päivänä huhtikuuta 1984. Komission puolesta Karl-Heinz NARJES Komission jäsen (1) EYVL N:o L 14, 21.1.1969, s. 1 (2) EYVL N:o L 172, 22.7.1968, s. 1 (3) EYVL N:o L 107, 19.4.1984, s. 1